
Ministru kabineta rīkojums Nr. 3
Rīgā 2024. gada 11. janvārī (prot. Nr. 1 3. §)
Par civilās ekspertes dalību Eiropas Savienības Padomdevēja misijā civilā drošības sektora reformām Ukrainā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalību Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija) šādai neatkarīgajai civilajai ekspertei (turpmāk – civilais eksperts):
· 1.1. (N) Elizabete Elīna Vizgunova-Vikmane;
· 1.2. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 7.3. apakšpunktu noteikt civilā eksperta dalības laiku starptautiskajā misijā no 2024. gada 29. janvāra līdz 2025. gada 28. janvārim.
· 3. (N) Pamatojoties uz noteikumu 7.4. apakšpunktu, noteikt civilajam ekspertam koeficientu 1,8 piemaksas aprēķināšanai par dalību starptautiskajā misijā.
· 4. (N) Paredzēt, ka saskaņā ar noteikumu 17. un 18. punktu civilajam ekspertam tiek izmaksāts atalgojums (minimālās mēneša darba algas apmērā) – 2024. gadā 7796 euro un 2025. gadā 605 euro un piemaksa – 2024. gadā 38 606 euro un 2025. gadā 3143 euro. Ārlietu ministrijai veikt valsts sociālās apdrošināšanas iemaksas – 2024. gadā 10 947 euro un 2025. gadā 885 euro apmērā.
· 5. (N) Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2., 19.3., 19.4., 19.6. un 19.7. apakšpunktu civilajam ekspertam tiek segti faktiskie izdevumi, nepārsniedzot šajā punktā norādītās summas:
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (15 793,88 euro kalendāra gadā) – 2024. gadā 14 606 euro, 2025. gadā 1189 euro apmērā;
· 5.2. (N) ar dzīvokļa (dzīvojamās telpas) īres līguma noslēgšanu saistītie izdevumi par māklera pakalpojumiem, nepārsniedzot mēneša īres izdevumu apmēru, – 2024. gadā 1317 euro;
· 5.3. (N) ar dzīvokļa (dzīvojamās telpas) īres līguma noslēgšanu saistītie izdevumi par depozītu, nepārsniedzot mēneša īres izdevumu apmēru, – 2024. gadā 1317 euro;
· 5.4. (N) veselības apdrošināšanas izdevumi, pārceļoties uz dienesta vietu un atgriežoties no tās, – 10 euro (pārceļoties uz dienesta vietu 2024. gadā – 5 euro, pārceļoties no dienesta vietas 2025. gadā – 5 euro);
· 5.5. (N) ceļa izdevumi – 1000 euro (pārcelšanās uz dienesta vietu un atvaļinājuma brauciens 2024. gadā – 750 euro, pārcelšanās no dienesta vietas 2025. gadā – 250 euro);
· 5.6. (N) izdevumi par bagāžas transportēšanu – 200 euro (pārceļoties uz dienesta vietu 2024. gadā – 100 euro, pārceļoties no dienesta vietas 2025. gadā – 100 euro);
· 5.7. (N) obligātās vakcinācijas izdevumi un medicīniskā aptieciņa – 100 euro 2024. gadā.
· 6. (N) Pirms civilā eksperta nosūtīšanas starptautiskajā misijā Ārlietu ministrijai, pamatojoties uz noteikumu 9. punktu, no pieejamiem budžeta līdzekļiem nodrošināt civilā eksperta apmācību atbilstoši starptautiskās misijas amata prasībām.
· 7. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 75 544 euro apmērā šā rīkojuma 4. un 5. punktā minēto izdevumu segšanai.
· 8. (N) Finanšu ministrijai precizēt un palielināt Ārlietu ministrijas budžeta bāzes izdevumus 2025. gadam programmā 03.00.00 "Diplomātisko un konsulāro misiju nodrošinājums" 6177 euro apmērā civilā eksperta darbības nodrošināšanai no 2025. gada 1. janvāra.
· 9. (N) Aizsardzības ministrijai uz civilā eksperta dalības laiku starptautiskajā misijā nodrošināt viņam nepieciešamo ekipējumu – ķiveri, bruņuvesti un gāzmasku.

